ડાયાબેટિક મેદસ્વીપણા વાળા વ્યક્તિઓ માટે જીવનશૈલીનાં પગલાંમાં ખોરાક સંબંધિત પગલાં અને શારીરિક પ્રવૃત્તિ સામેલ છે. આ પગલાનો મુખ્ય લક્ષ્યાંક વજન ઘટાડવાનો છે. મેદસ્વી ડાયાબેટિક દર્દીઓને તેમનાં શરીરનું ઓછામાં ઓછું ૫ ટકા વજન ઘટાડવાની સલાહ આપવામાં આવે છે.ડાયાબેટિક દર્દીઓ માટે રિફાઇન કાર્બોહાઇડ્રેટને બદલે આખુ અનાજ લેવાની તથા શાકભાજી, ફળફળાદિ અને પાચક રેષા ધરાવતાં અન્ય ખાદ્ય પદાર્થોનું વધારે સેવન કરવાની સલાહ આપવામાં આવે છે. ભોજનમાં સંતૃપ્ત ચરબીનું પ્રમાણ ઘટાડવું પણ એટલું જ મહત્ત્વપૂર્ણ છે. દિવસમાં બે વાર ભરપેટ ભોજન (લંચ અને ડિનર) લેવાને બદલે આખા દિવસની કેલેરીનાં દિવસના સેવનને ૪થી ૫ નાનાં-નાનાં ભોજનમાં વહેંચવું. એનાથી કોઈ પણ ભોજનમાં બ્લડ ગ્લુકોઝનાં સ્તરમાં એકાએક વધારો અટકશે તથા વધારે પડતાં ભૂખ્યાં રહેવાનું ટાળો એટલે વજનમાં વધારો નહીં થાય. મેદસ્વી ડાયાબેટિક દર્દીઓ માટે દર અઠવાડિયે ૧૫૦ મિનિટની મધ્યમ શારીરિક પ્રવ્રુત્તિની ભલામણ કરવામાં આવે છે (જેમ કે ઝડપથી ચાલવું, સાઇકલિંગ, હાઇકિંગ) અથવા ૭૫ મિનિટ કસરત (જેમ કે, જોગિંગ, સ્વિમિંગ, સ્કિપિંગ) કરો. ઉપરાંત ડાયાબેટીક દર્દીઓએ અઠવાડિયામાં ૨થી ૩ સેશનમાં વેઇટ લિફ્ટિંગ/મશીન એક્સરસાઇઝ કરવી જોઈએ. બ્લડ ગ્લુકોઝનાં લાભ માટે દરરોજ ૩૦ મિનિટ પછી બેઠકમાં વિક્ષેપ પાડવો જોઈએ.